b"\n_START_ARTICLE_\nArturo M\xc3\xa1rquez Navarro\n_START_SECTION_\nBiografia\n_START_PARAGRAPH_\nFill d'Aurora Navarro i d'Arturo M\xc3\xa1rquez, \xc3\xa9s el m\xc3\xa9s gran de nou germans i l'\xc3\xbanic dedicat a la m\xc3\xbasica. Les seves primeres lli\xc3\xa7ons van ser escoltant les m\xc3\xbasiques tradicionals: valsos, polques i xotis. _NEWLINE_La seva fam\xc3\xadlia es va traslladar a Los Angeles, Calif\xc3\xb2rnia, el 1962. Tres anys m\xc3\xa9s tard, als 16, va comen\xc3\xa7ar a estudiar viol\xc3\xad, tuba, tromb\xc3\xb3 i piano, amb el que comencen les seves primeres composicions amb un acompanyament d'harmonia intu\xc3\xaftiu.1 Als 17 anys torna a Navojoa deixant la seva fam\xc3\xadlia a Calif\xc3\xb2rnia. Entre 1969 i 1970 va dirigir la Banda Municipal de Navojoa, Sonora; de 1970 a 1975 va estudiar piano amb Carlos Barajas i Jos\xc3\xa9 Luis Arcaraz en el Conservatori Nacional de M\xc3\xa8xic. Al 1976 va ingressar al taller de Composici\xc3\xb3 de l'Institut Nacional de Belles Arts i va estudiar amb Joaqu\xc3\xadn Guti\xc3\xa9rrez Heras, H\xc3\xa9ctor Quintanar, Federico Ibarra i Ra\xc3\xbal Pav\xc3\xb3n; el 1980, en concloure aquest taller, el govern de Fran\xc3\xa7a li va atorgar una beca de perfeccionament a Par\xc3\xads, amb Jacques Cast\xc3\xa9r\xc3\xa8de, per dos anys, on realitza les composicions de Moyolhuica i Enigma, a la Cit\xc3\xa9 des Arts._NEWLINE_Treballa en el Centre Nacional d'Investigaci\xc3\xb3, Documentaci\xc3\xb3 i Informaci\xc3\xb3 Musical Carlos Ch\xc3\xa1vez (CENIDIM) del Institut Nacional de Belles Arts (INBA) a M\xc3\xa8xic, com a investigador i director d'agrupacions de m\xc3\xbasica popular."